Foto: 2016-yilda faoliyatini yakunlagan mashhur sportchilar

Yakuniga yetayotgan 2016-yilda bir qator mashhur sportchilar o‘z karyerasini yakunladi. “Daryo” 2016-yilda faoliyatini yakunlagan ana shunday sportchilarni yodga oldi.

Olimpiya o‘yinlari tarixidagi eng yaxshi sportchi – amerikalik suzuvchi Maykl Felps Rio–2016 Olimpiadasidan so‘ng faoliyatini yakunladi. Sindey–2000, Afina–2004, Pekin–2008, London–2012 va Rio–2016 Olimpiya o‘yinlarida ishtirok etgan Felps 23 karra Olimpiada chempioni hamda 3 karra kumush va 2 karra bronza medali sohibi sanaladi.

Butunjahon boks assotsiatsiyasi (WBA) versiyasi bo‘yicha superog‘ir vazn toifasida sobiq jahon chempioni, o‘zbekistonlik Ruslan Chagayev ko‘zidagi muammo sababli faoliyatini yakunladi.

1996-yili NBA’ning “Los-Anjeles Leykers” basketbol klubi a’zosiga aylangan Kobi Brayant faoliyatining so‘nggi kuniga qadar o‘z jamoasiga sodiq qoldi. “Qora Mamba” laqabini olgan basketbolchi “Leykers”ning afsonasiga aylangan. Ko‘plab jarohatlari tufayli u karyerasini tugatishga qaror qildi. Kobi 5 karra (2000, 2001, 2002, 2009, 2010-yillar) NBA chempioni va 2008-yilning eng foydali o‘yinchisi bo‘lgan.

Basktebolning yana bir yorqin namoyandalaridan biri – Kevin Garnett 21 mavsum davomida NBA parketlarida o‘ynadi. 1995–2007-yillar davomida “Minnesota Timbervulfs” bilan chempion bo‘la olmagan Garnett 2008-yili “Boston”ga o‘tadi va jamoa bilan NBA chempioniga aylanadi. Faxriy bastketbolchi o‘z faoliyatini birinchi klubi – “Minnesota Timbervulfs”da tugatdi.

“Maydondagi Stallone” nomini olgan argentinalik futbolchi faoliyatini 1999-yili mahalliy “Rasing” klubida boshlagan.

 Milito va Stallone.
Karyerasi davomida u “Jenoa”, “Saragosa” va “Inter” klublarida to‘p surgan. Faoliyatining so‘nggi yillarini u jonajon “Rasing” klubida o‘tkazdi.

Dunyoning eng chiroyli ayol jangchilaridan biri – Aralash janglar san’ati (MMA) vakilasi Misha Teyt Rakel Penningtondan yengilgach faoliyatiga yakun yasadi.

17 yil davomida Angliyaning “Liverpul” futbol klubi sharafini himoya qilgan Stiven Jerrad tom ma’noda ushbu klubning afsonasiga aylandi. 2015-yilda u AQShning “Los-Anjeles Gelaksi” klubiga kelib, 1 yil o‘tgach faoliyatini tugatganini e’lon qildi. Bir qator sovrinlarga ega chiqqan Stiven Jerrardga Angliya chempioni bo‘lish nasib qilmagandi.

Mercedes jamoasi poygachisi germaniyalik Niko Rosberg 2016-yilda faoliyatida ilk bor “Formula-1” chempioni bo‘lib, faoliyatini tugatishga qaror qildi.

O‘zbekiston chempionati va kubogida 5 martadan g‘olib chiqqan futbolchi Asror Aliqulov dekabr oyi boshida faoliyatini yakunlagani ma’lum bo‘lgandi.

Germnaiyalik futbolchi Bastian Shvaynshtaygerning turmush o‘rtog‘i – serbiyalik tennischi Ana Ivanovich tez-tez jarohat olishi sabab faoliyatiga nuqta qo‘yishga qaror qildi.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’” (@toshqindaryo)ga obuna bo‘lib, yangiliklardan ovozli ko‘rinishda bahramand bo‘lishingiz mumkin.